תערוכת הצינורות המפורסמת- טיוביקס, Tubix, הנה תערוכה מבית היוצר המשותף למוזיאון המדע והחלל "מדעטק" ולקבוצת אלומיניום.
התערוכה לוקחת את המבקרים בה למסע בצינורות בעולמנו, בגוף החי, בצומח, בתעשייה, בתקשורת ועוד, דרך זרימה בעולמות ומעברים סודיים במפגש מרתק וסוחף בין מדע, טכנולוגיה וחוויה.
בתערוכה תוכלו למצוא הרבה מדע לצד מופעי מחול (כן, הצנורות מפזזים!) המבוססים על מופע המחול הבינלאומי המצליח "אלומיניום", שנוצר ע"י האמן אילן עזריאל, וביקר ביותר מ-20 מדינות, מופעים אור קוליים ועוד.
התערוכה חושפת באופייה הייחודי את המעברים הסודיים של החיים: הצינורות וכיצד הם מופיעים בעולמות המים, החשמל, המידע, הטבע, התעשייה וגוף האדם. בתערוכה משולבות טכנולוגיה ורובוטיקה המפיחות, בעזרת מנועים, מפוחים, בוכנות, מסילות ומחשבים חיים בצינורות והופכים כל חלל למיצג מופלא של תנועה אשר נוגע במבקר ומקיף אותו. החוויה מועצמת עוד יותר בעזרתם של אלפי פנסים, רמקולים והקרנות.
לאורך כל התערוכה תשמעו את קולו הנעים של מוטי קירשנבאום ז"ל המסביר אודות הצנורות השונים בעולם. גם מי שעסוק במופעי הצנורות קולט שביבי מידע הנשארים עימו כשהוא יוצא מן התערוכה.
לפני יציאתה לחו״ל היא מוצגת הקיץ, לראשונה בגודלה המלא, מעבר למיצגי התערוכה יוקם גם חלל יצירה ומשחק אינטראקטיבי- בחולון.
יער האשליות - עולם הצומח: ״יער״ שלם שכולו מורכב מצינורות רחבים מלאי אור וצליל. ביער האשליות חווה המבקר מופע מסחרר של תנועה, חושים וצמיחה.
את התערוכה תוכלו לראות בהיכל התרבות של חולון המצוי בפארק פרס.
המסע בתערוכה נעשה בקבוצות בלבד ומלווה על ידי מדריכים המכוונים את המבקרים בין החללים.